મજા પડે એવુંય આ ફિલ્મમાં વેરાયેલું છે, પણ એ વીણવું પડે એમ છે. જેમ કે આ ફિલ્મનો બેસ્ટ સીન છે અમિતાભ અને જયા બચ્ચનનો ગેસ્ટ અપીરન્સ. બંગલોના દરવાજા બંધ થયા પછી અને સ્ટારનો માસ્ક ઉતાર્યા પછી અમિતાભ-જયા એક પતિ-પત્ની તરીકે કેવાં હશે એની એક ઝલક અહીં મળે છે. અહીં અમુક ઝલકમાં પણ અમિતાભ માત્ર ચહેરાના હાવભાવથી પણ પોતે શા માટે મસ્ત ઍક્ટર છે એ સાબિત કરી જાય છે. જોકે અહીં પણ બેજવાબદાર રાઇટિંગને લીધે બિગ બી પણ ક્યાંક મેલશોવિનિઝમના શિકાર બન્યા હોય એવું લાગે છે. અજુર્‍નને જોવો ગમે છે, પણ ‘૨ સ્ટેટ્સ’ પછી આ બીજી ફિલ્મમાં IIMમાંથી પાસઆઉટ થયો છે. કન્ટ્રોલ યાર.